Liga Besbol Jepun

merupakan sebuah liga besbol profesional di Jepun yang beroperasi dari tahun 1936 hingga 1949, sebelum disusun semula pada tahun 1950 menjadi Nippon Professional Baseball (NPB).

Pasukan yang paling dominan dalam liga ini ialah Tokyo Kyojin (kemudian dinamakan semula sebagai Yomiuri Giants pada tahun 1947), yang memenangi sembilan kejuaraan liga, termasuk enam kejuaraan berturut-turut dari 1938 hingga 1943, ketika ramai pemain terbaik Jepun sedang berkhidmat dalam Tentera Imperial Jepun.

Antara pemain cemerlang pada era Liga Besbol Jepun termasuk Haruyasu Nakajima, Tetsuharu Kawakami, Kazuto Tsuruoka, Hideo Fujimoto, Eiji Sawamura, Victor Starffin, Tadashi Wakabayashi, Fumio Fujimura, Shosei Go, Masaru Kageura, Jiro Noguchi

 Struktur liga 
Berbeza dengan pasukan besbol profesional di Amerika, pasukan dalam Liga Besbol Jepun (JBL) biasanya dinamakan mengikut pemilik atau penaja korporat mereka, bukannya bandar atau wilayah tempat mereka bermain. Ini kerana sistem francais di Jepun tidak mempunyai keperluan wilayah yang ketat seperti di Major League Baseball; akibatnya, pasukan JBL terkumpul di kawasan metropolitan di pusat Jepun (Tokyo, Nagoya) dan selatan ([[Osaka]). Disebabkan itu, pasukan sering menukar nama mereka, biasanya kerana perubahan pemilikan atau penajaan, dan juga kerana peraturan nasionalis semasa perang, seperti pengharaman nama pasukan dalam bahasa Inggeris.

Hanya beberapa pasukan besar yang masih wujud yang sentiasa berpusat di bandar masing-masing, iaitu Yomiuri Giants, Chunichi Dragons dan Hanshin Tigers. Selain itu, pasukan Orix Buffaloes masa kini merupakan gabungan dua kelab yang tidak pernah meninggalkan bandar asal mereka.

Kebanyakan pasukan JBL tidak mempunyai stadium rasmi, sebaliknya, mereka bermain di mana-mana stadium dalam kawasan mereka.Latham, Dan. Baseball Magazine Quarterly vol. 25, #3 (Summer 2001) Semua kejuaraan liga diberikan kepada pasukan dengan rekod terbaik pada akhir musim, tanpa diadakan siri playoff atau pascamusim (postseason).

 Sejarah 
Liga ini ditubuhkan pada 5 Februari 1936 sebagai Liga Besbol Pekerja Jepun, dengan tujuh pasukan pada permulaan. Tiga pasukan berpusat di Tokyo, dua di Osaka, dan dua di Nagoya.

Disebabkan kekurangan pemain posisi, ramai pemain dalam liga ini menjadi pelempar dan pemukul. Pada awalnya hingga berakhirnya Perang Dunia Kedua, JBL adalah liga "dead ball", kerana Jepun menjimatkan penggunaan getah (termasuk di dalam bola) untuk usaha perang; sebaliknya bola menggunakan Balatá di dalamnya.Warnock, Eleanor. "In Japan, Change-Up Sent Balls Flying, but Now Fans Cry Foul: Baseball Commissioner Says Nobody Told Him; Home-Run Rally Will Last a While,"  Wall Street Journal (June 13, 2013). Pada permulaan, liga ini mengadakan musim berpecah, dari 1936 hingga 1938. Dalam musim sulungnya pada 1936, liga dibahagikan kepada musim bunga, musim panas, dan musim luruh, tetapi hanya rekod musim luruh yang dikira. Liga berlangsung pada musim bunga dan luruh pada 1937 (sekitar 100 perlawanan) dan 1938 (jumlah 75 perlawanan), dengan menambah satu pasukan baru setiap tahun.

Liga ini dinamakan semula sebagai Liga Besbol Jepun (JBL) pada 1939, dengan jadual 96 perlawanan. Sebelum musim 1940, salah satu pasukan pengasas, Nagoya Kinko (asalnya Nagoya Golden Dolphins), bergabung dengan Tokyo Senators. Musim 1940 mempunyai jadual 104 perlawanan.

Pada Oktober 1940 (sebagai tindak balas kepada meningkatnya permusuhan terhadap Barat akibat Perang Dunia Kedua), liga mengharamkan penggunaan bahasa Inggeris dalam sukan besbol Jepun. Sebagai tindak balas, Korakuen Eagles menjadi Kurowashi, Osaka Tigers menjadi Hanshin, Tokyo Senators menjadi Tsubasa dan akhirnya Lion menjadi Asahi.

Pada 1941, JBL melantik presiden pertama, Jiro Morioka (bekas naib presiden Dai Tokyo). Morioka berunding dengan tentera Jepun untuk memastikan besbol profesional diteruskan pada tahun-tahun awal Perang Dunia Kedua. Jadual liga terus berlangsung semasa Perang Dunia Keuda iaitu 1941 (90 perlawanan), 1942 (104 perlawanan) dan 1943 (84 perlawanan).

Dua pasukan berpusat di Tokyo dibubarkan sebelum musim 1944 iaitu Yamato Baseball Club (asal Korakuen Eagles) dan Nishitetsu Baseball Club (asal Tokyo Senators). Disebabkan Perang Pasifik, musim 1944 dipendekkan kepada kira-kira 35 perlawanan, dan musim 1945 dibatalkan sepenuhnya. Ramai pemain mendaftar dalam Tentera Jepun, dengan 72 daripadanya terkorban dalam perang.

Liga dimulakan semula pada 6 November 1945, dan musim penuh 105 perlawanan dimainkan pada tahun berikutnya, dengan dua pasukan baru (kedua-duanya dari Tokyo) menyertai liga. Salah satu pasukan baru, Gold Star, dimiliki oleh pengeluar tekstil Komajiro Tamura, yang juga memiliki Pacific (asalnya Asahi).

Satu lagi liga pesaing yang mempunyai empat pasukan, dikenali sebagai Liga Kokumin (国民リーグ, Kokumin Riigu), mengadakan 30 perlawanan pada musim panas pada 1947. Namun begitu, oleh kerana tidak dapat bersaing dengan JBL yang lebih tersusun, Liga Kokumin dibubarkan beberapa perlawanan selepas musim luruh 1947 bermula.

Liga Besbol Jepun melangsungkan jadual 119 perlawanan pada 1947. Pada tahun itu, personaliti besbol iaitu Sōtaro Suzuki mencadangkan agar pasukan JBL mempunyai nama 'peliharaan' seperti Yomiuri Giants, yang nama peliharannya adalah 'Kyojin', dan nama-nama seperti; Osaka Tigers memiliki alias 'Mouko' (harimau garang), Tokyo Senators (dihidupkan semula) ialah 'Seito' (stoking biru) dan Pacific ialah 'Taihei' (ketenangan). Nama-nama ini mula digunakan oleh media, tetapi beberapa pasukan menolak penggunaannya, jadi tidak pernah diterima sepenuhnya.

Musim 1948 mempunyai jadual 140 perlawanan, manakala 1949 mempunyai jadual 134 perlawanan. Selepas musim 1949, liga ini disusun semula menjadi Nippon Professional Baseball (NPB) seperti hari ini. Empat kelab tertua yang asalnya dalam JBL dimasukkan ke dalam Liga Pusat NPB, manakala empat francais yang masih bertahan kemudian dimasukkan ke dalam Liga Pasifik.

 Pemain asing 
Victor Starffin, seorang pemain pelempar etnik Rusia, ialah pemain dominan pada era itu dan jurulatih profesional pertama di Jepun yang memenangi 300 perlawanan.

Shosei Go, yang digelar "The Human Locomotive", ialah pemain laju dari Taiwan yang bermain untuk Kyojin dan Tigers. Beliau memenangi Anugerah Pemain Terbaik (MVP) JBL 1943 sebagai ahli pasukan juara Kyojin. Hiroshi Oshita, seorang lagi pemain dari Taiwan, juga menonjol dalam JBL. Dari 1946 hingga 1949, beliau bermain untuk Tokyo Senators/Tokyu Flyers. Selepas penyusunan semula liga, Oshita kekal dengan Flyers sehingga 1951, kemudian berpindah ke Nishitetsu Lions, menamatkan kerjaya profesionalnya di Jepun dengan purata pukulan .303, 201 home run dan 861 RBI.Albright, Jim. "Hiroshi Oshita," BaseballGuru.com. Accessed March 12, 2015.

Harris McGalliard (dikenali sebagai “Bucky Harris” Jepun), Herbert “Buster” North dan James E. Bonner (“Jimmy Bonna”) menjadi pemain Amerika pertama yang bermain dalam liga profesional Jepun pada 1936. (Bonner ialah Afrika-Amerika, menjadikannya bermain 11 tahun lebih awal daripada Jackie Robinson sebelum Robinson memulakan kerjayanya dengan Brooklyn Dodgers.)Thomas, Dexter. "Japan's First Black Baseball Player: Eleven years before Jackie Robinson, Tokyo signed a black ace pitcher,"  Medium "Culture Club" (Oct. 7, 2014).

Mereka disertai oleh pemain Jepun-Amerika; Kiyomi “Slim” Hirakawa, Fumito “Jimmy” Horio, Kazuyoshi “George” Matsuura, Yoshio “Sam” Takahashi dan Tadashi “Bozo” Wakabayashi.

 Pasukan 
 Nama asal  Bandar  Penubuhan  Nama berikutnya  Nama kini/status  Liga NPB  Dai Tokyo  Tokyo  1936  * Lion Baseball Club (1937–1940)* Asahi Baseball Club (1941–1944)* Pacific Baseball Club (1946)* Taiyō Robins (1947–1952)  Yokohama DeNA BayStars (2012-kini), berpindah pada 1978 dari Kawasaki  Liga Pusat Nagoya Baseball Club  Nagoya   1936  * Sangyo Baseball Club (1944)* Chubu Nippon (1946)* Chubu Nippon Dragons (1947–1953)  Chunichi Dragons (1954–kini)  Liga Pusat Nagoya Golden Dolphins  Nagoya  1936  Nagoya Kinko (1937–1939)  Bergabung dengan Tokyo Senators (1940;  dibubarkan 1944)  N.A. Osaka Tigers  Osaka (1936–1940; 1946–1949)Nishinomiya (1940–1944)  1936  * Hanshin Baseball Club (September 25, 1940–1944)* Osaka Tigers (1946–1960, digelar "Hanshin")  Hanshin Tigers (1961–kini)  Liga Pusat Tokyo Kyojin  Tokyo   1936  * Yomiuri Giants (1947–kini)  Yomiuri Giants (1947–kini)  Liga Pusat Tokyo Senators  Tokyo   1936  * Tsubasa Baseball Club (1940)* Taiyō Baseball Club (1941–1942)* Nishitetsu Baseball Club (1943)   Dibubarkan (1944)Ditubuhkan semula pada 1950 sebagai Nishitetsu Clippers untuk saingan Nippon Professional Baseball dan akhirnya berpindah ke Tokorozawa, Saitama, menjadi Seibu Lions.  N.A. Hankyu Baseball Club  Osaka   1936  * Hankyu Bears (Januari–April 1947)* Hankyu Braves (April 1947 – 1988)   Orix Buffaloes (2005–kini)  Liga Pasifik Korakuen Eagles  Tokyo   1937  * Eagles Baseball Club (1938–1939)* Kurowashi Black Eagles (1940–1942)* Yamato Baseball Club (1942–1943)  Dibubarkan (1944)  N.A. Nankai Baseball Club  Osaka  1938  * Kinki Nippon (1 Jun–31 Disember 1944)* Great Ring (1946–31 Mei 1947)* Nankai Hawks (1 Jun 1947 – 1988)   Fukuoka SoftBank Hawks (2005–kini), berpindah pada 1988  Liga Pasifik Gold Star  Tokyo    1946  * Kinsei Stars (1947–1948)* Daiei Stars (1949–1957)Bergabung dengan Takahashi Unions pada  1956 untuk membentuk Daiei Unions, kemudiannya bergabung dengan Mainichi Orions pada 1957 untuk menubuhkan Daimai Orions.   Chiba Lotte Marines (1992–kini) berpindah pada 1992  Liga Pasifik Senators Baseball Club  Tokyo  1946  * Tokyu Flyers (1947)* Kyuei Flyers (1948)* Tokyu Flyers (1949–1954)  Hokkaido Nippon-Ham Fighters (1974–kini) berpindah pada 2004 ke Sapporo  Liga Pasifik

 Pemain Terbaik 

 Musim Pemain Pasukan Posisi Nota  * Tokyo Kyojin Pitcher   Korakuen Eagles Catcher  * Tokyo Senators Second baseman  * Tokyo Kyojin Outfielder  * Tokyo Kyojin Pitcher  * (2) Tokyo Kyojin Pitcher  * Tokyo Kyojin First baseman  * Tokyo Kyojin Second baseman  * Tokyo Kyojin Outfielder  * Hanshin Baseball Club Pitcher  Musim dibatalkan  * Great Ring Infielder  * (2) Osaka Tigers Pitcher  * (2) Nankai Hawks Third baseman  * Osaka Tigers Third baseman

 Catatan 

 Pautan luar 
 Japanese Baseball Data Archive at The Baseball Guru 
 List of players at Japanese Baseball 
 "Japanese Baseball League (Spring) (Foreign) Encyclopedia and History," (1936–1938)  at Baseball-Reference.com
 "Japanese Baseball League (Fall) (Foreign) Encyclopedia and History," (1936–1938  at Baseball-Reference.com
 "Japanese Baseball League (Foreign) Encyclopedia and History," (1939–1949  at Baseball-Reference.com

Category:Nippon Professional Baseball
Category:Besbol di Jepun